Diari Oficial de la Generalitat Valenciana


Sumari del DOGV 8274, del 16-04-2018 (2018/3711)

Extracte de la Resolució d'11 d'abril de 2018, del director de l'Agència Valenciana de Foment i Garantia Agrària, per mitjà de la qual s'estableix la convocatòria d'ajudes per al foment de sistemes agraris d'interés per a les aus estepàries contingudes en el Programa de desenvolupament rural de la Comunitat Valenciana 2014-2020, corresponents a la mesura d'agroambient i clima.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8274

Data del DOGV
:   16-04-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/3711


Data del document
:   11-04-2018

Organisme emissor
:   Agència Valenciana de Foment i Garantia Agrària

Tipus de document
:   Extracte

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

Extracte de la Resolució d'11 d'abril de 2018, del director de l'Agència Valenciana de Foment i Garantia Agrària, per mitjà de la qual s'estableix la convocatòria d'ajudes per al foment de sistemes agraris d'interés per a les aus estepàries contingudes en el Programa de desenvolupament rural de la Comunitat Valenciana 2014-2020, corresponents a la mesura d'agroambient i clima. [2018/3711]  
  
BDNS (identif.): 393708.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Podran ser persones beneficiàries de les ajudes de l'operació de foment dels sistemes agraris d'interés per a les aus estepàries els agricultors o grups d'agricultors que complisquen els requisits establits en l'article 20 quater, apartat 1 de l'Ordre 8/2018, de 14 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 8/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a les mesures d'agroambient i clima, contingudes en el Programa de desenvolupament rural de la Comunitat Valenciana 2014-2020 i cofinançades pel Fons Europeu Agrícola de Desenvolupament Rural (DOGV 8242, 26 de febrer).  
  
Segon. Finalitat  
Contribuir al manteniment de les estepes cerealistes presents en les zones d'especial protecció per a les aus de Meca-Mugrón San Benito, Els Alforins i Moratillas-Almela, a través del foment del cultiu d'herbàcies (cereal o lleguminoses) en règim extensiu de secà en alternança amb el guaret de l'explotació, amb l'objecte de generar un medi agrícola obert i heterogeni favorable per a l'alimentació, nidificació i recer de les aus estepàries. Al mateix temps, contribuir al manteniment del paisatge agrícola característic de les comarques d'interior valencianes i alacantines.  
  
Tercer. Bases reguladores  
Ordre 8/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a les mesures d'agroambient i clima, contingudes en el Programa de Desenvolupament Rural de la Comunitat Valenciana i cofinançades pel Fons Europeu Agrícola de Desenvolupament Rural (DOGV 7478, 4 de març).  
  
Ordre 8/2018, de 14 de febrer, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 8/2015, de 27 de febrer, de la Conselleria de Presidència i Agricultura, Pesca, Alimentació i Aigua, per la qual es regulen les ajudes corresponents a les mesures d'agroambient i clima, contingudes en el Programa de Desenvolupament Rural de la Comunitat Valenciana 2014-2020 i cofinançades pel Fons Europeu Agrícola de Desenvolupament Rural (DOGV 8242, 26 de febrer).  
  
Quart. Import  
L'import màxim serà de 50.000 euros per a 2018, 350.000 euros per a 2019, 200.000 euros per a 2020, 200.000 euros per a 2021 i 200.000 euros per a 2022.  
  
Cinqué. Termini de presentació de sol·licituds  
S'iniciarà l'endemà de la publicació de la present resolució en el Diari Oficial de la Generalitat Valenciana i finalitzarà el dia 30 d'abril de 2018, ambdós inclosos. Es consideraran així mateix les possibles modificacions de termini que es puguen establir en la normativa estatal.  
Les ajudes convocades en la present resolució se sol·licitaran a través de la sol·licitud que atendrà al contingut mínim previst en l'article 91 i següents i en l'annex VII del Reial decret 1075/2014, de 19 de desembre, sobre l'aplicació a partir de 2015 dels pagaments directes a l'agricultura i a la ramaderia i altres règims d'ajuda, així com sobre la gestió i control dels pagaments directes i dels pagaments al desenvolupament rural (BOE 307, 20 de desembre).  
L'ompliment de sol·licituds es realitzarà a través de l'aplicació informàtica AGRORED que estarà a disposició dels interessats en les seus de les oficines comarcals d'agricultura, en les direccions territorials d'agricultura i en les oficines de les entitats col·laboradores acreditades amb aquest fi.  
  
València, 11 d'abril de 2018.- El director de l'Agència Valenciana de Foment i Garantia Agrària: Francisco Rodríguez Mulero